פרינסס

פרינסס הוא סרט קולנוע ישראלי מסוגת דרמה העוסק באלימות מינית. הסרט נכתב ובוים על ידי טלי שלום עזר. בתפקידים הראשיים משחקים קרן מור, אורי פפר, שירה האס ואדר זהר הנץ. הסרט זכה לביקורות טובות, וגרף מספר פרסים. בזמן שאמה (קרן מור) נעדרת מהבית, אדר (שירה האס) בת ה-12 ואביה החורג מיכאל (אורי פפר) מפתחים משחקי תפקידים הגולשים למחוזות מסוכנים. בעודה מנסה למצוא את מקומה בין מערכות היחסים הסוערות והיצריות בבית, אדר פוגשת באלן (אדר זהר הנץ) - נער חלומי שדומה לה להפליא, ומצרפת אותו למשפחה. אדר יוצאת בעקבות אלן למסע אפל בין ילדות להתבגרות, בין מציאות לדמיון, המשנה לעד את חוקי המשחק בבית. אדר (שירה האס) - ילדה בת 12, הבת של אמה. אדר היא ילדה בת 12 שנמצאת בבית ספר למחוננים, וכבר בתחילת הסרט אנו נחשפים להיותה בעייתית ואף מועמדת לסילוק מבית הספר. בשיחה אליה הוזמנה אמה של אדר לשיחה, אדר מתנהגת באדישות מוחלטת לעובדה שהיא עלולה להיות מסולקת מבית הספר. בהמשך הסרט אדר בסופו של דבר נזרקת מבית הספר אל בית ספר ציבורי שמתואר לנו בסצנה כמעט גרוטסקית של המוניות הילדים שנמצאים שם וממהרים להיכנס לכיתה בעת הישמע הצלצול. יחסיה של אדר עם אמה אינם של ילדה ואם רגילות, מצד אחד אדר נרתעת מהפתיחות היתרה של אמה ומכך שהיא עובדת משמרות ארוכות בבית החולים ומצד שני היא מחקה אותה ומנסה להידמות לה. בנוסף, ישנן שתי סצנות בהן נדמה שאמה משמשת לה מקלט של ממש ואדר מבקשת ממנה שלא תלך. לאדר אין חברים מלבד אלן, היא מרגישה שהיא חכמה יותר מרוב האנשים שמקיפים אותה ובוודאי משאר הילדים בכיתה ולכן בודדת במיוחד. על אף שאביה אינו גר איתה ונדמה שהם אינם בקשר, אנו נחשפים לאב בסצנה אחת ומתגלה שהיא מקפידה להתקשר אליו אחת לתקופה והוא משתדל להתעדכן במה שקורה בחייה. עלמה (קרן מור) - גרושה, מנהלת זוגיות עם מיכאל, אמה של אדר. מיכאל (אורי פפר) - מנהל זוגיות עם אמה, מורה מובטל. אלן (אדר זהר הנץ) - דומה לאדר, שמצרפת אותו למשפחה. אבא של אדר חברו של אלן המורה של אדר (שמעון מימרן) על פי ספר הקולנוע הישראלי צפו בסרט זה 5,581 צופים בבתי הקולנוע ברחבי הארץ. שירה האס, הועמדה לפרס השחקנית הראשית הטובה ביותר בטקס פרסי אופיר אך לא זכתה. הסרט וההפקה גרפו ארבעה פרסים בטקס פרסי "פסטיבל הקולנוע ירושלים 2014", פרס חג'ג לסרט באורך מלא יחד עם "גט", פרס חג'ג על המוזיקה של ישי אדר, פרס קרן ון ליר על צילום הסרט זכה ראדק לאדצ'וק על עבודתו ופרס חג'ג על משחקה של שירה האס בסרט באורך מלא. פבלו אוטין, שיעורים בקולנוע - שיחות עם יוצרות ויוצרים ישראלים, הוצאת אסיה, 2017, הפרק "פרינסס / שני קיניסו בשיחה עם טלי שלום עזר", עמ' 152–169. "פרינסס", במסד הנתונים הקולנועיים IMDb (באנגלית) "פרינסס", באתר AllMovie (באנגלית) "פרינסס", באתר Rotten Tomatoes (באנגלית) "פרינסס", באתר ספר הקולנוע הישראלי "פרינסס", באתר Metacritic (באנגלית) "פרינסס", באתר אידיבי "פרינסס", במסד הנתונים הקולנועיים KinoPoisk (ברוסית) "פרינסס", במיזם "אישים" לתיעוד היצירה הישראלית נירית אנדרמן, טלי שלום עזר נוגעת בטאבו, באתר הארץ, 17 במרץ 2015 אורי קליין, פדופיליה וגילוי עריות בסרט הביכורים הנועז של טלי שלום עזר, באתר הארץ, 20 במרץ 2015 נטליה ירמין, הנסיכה והעדשה: "פרינסס" לא ראוי לכתר, באתר nrg‏, 22 במרץ 2015 איילת קליין כהן, לגלם פדופיל: אורי פפר לא נרגע מ"פרינסס", באתר nrg‏, 26 במרץ 2015 נטע אלכסנדר, "פרינסס": סרט ביכורים מטלטל ומתגמל, באתר הארץ, 26 במרץ 2015 עופרה עופר אורן, הסרט "פרינסס": סיפור זהיר מדי על הבגידה הכי קשה, בבלוג "סופרת ספרים", 31 במרץ 2015 יעל שוב, "פרינסס" הולך על חבל דק ולא נופל, באתר Time Out תל אביב, 19 במרץ 2015 זהר אלמקייס, כאן גרים באימה: "פרינסס" מראה את הצד האפל של החיים המשפחתיים, באתר הארץ, 19 ביוני 2015 על פי דו"ח שפרסם אמציה סמקאי, יו"ר עמותת "בצדק". נטע אלכסנדר, ״פרינסס:״ סרט ביכורים מטלטל ומתגמל, באתר הארץ, 23 במרץ 2015 פסטיבל הקולנוע 2014 - הזוכים